CUM boekwinkels - Gesonde Seks Blog
Blog posts tagged in CUM boekwinkels
Orgasmes gebeur in jou brein en nie tussen jou bene nie. Featured
Wanneer ons iets doen wat vir ons lekker is en wat vir ons plesier gee, word Dopamien afgeskei en gestuur na twee spesifieke dele in die brein. Dopamien is 'n goedvoel hormoon. Jou liggaam se eie dwelm. Die eerste area in die brein wat hierdie goedvoel hormoon ontvang is ons amygdala, wat verantwoordelik is vir ons emosies. Let op emosies kom nie eerste nie, maar is 'n reaksie tot 'n aksie wat ons in teorie as lekker beskou. Moenie geflous wees dat ons emosies eerste kom nie. Emosies kan net reageer en nie inisiëer nie. Die eerste lekker gevoel gebeur in ons persepsie en antisipasie van iets. Dis hoekom party mense 'n wilde rit op 'n rollercoaster sal geniet en ander dit baie vreesaanjaende sal beleef. Hulle het vooraf besluit of dit lekker of sleg gaan wees gebasseer op hulle persepsie en vorige ervarings van sulke ritte.
Nog 'n voorbeeld is as jy na die doktor toe gaan en die dokter kyk jou op en af en sê jy kort 'n inspuiting, maar jy moenie bekommerd wees nie, dit gaan net 'n bietjie brand. Nog voordat hy die naald indruk, trek jy klaar terug en voel angs en selfs pyn. Persepsie en afwagting. Nog niks met jou emosies te doen wat gekoppel is aan die fisiese daad van die inspuiting nie.
'n Positiewe persepsie en verwagting skei af die "lekker" gevoel hormoon dopamien en veroorsaak verder warm emosies, wat in sy beurt jou langer daar wil hou en weer terug wil laat keur.
Hierdie is belangrik om te verstaan veral wanneer jy glo dat seks vir jou onplesierig en pynlik is. Baie daarvan kan slegs wees as gevolg van jou persepsie en verwagting daarvan en nie aan die seksuele daad self nie. Want baie mense wag vir hulle emosies om te verander oor seks of oor hulle huweliksmaat voordat hulle weer intiem wil verkeer, maar dit sal nooit gebeur nie. Dit begin met die persepsie oor seks en verwagting van hoe die seks met jou maat gaan wees. Mense wat asemrowende seksuele plesier geniet, het gewoonlik uitgesien en lus gevoel om seks met hulle maat te hê. Daarom leer ek mans en vrouens om die voorspel en opkikkering van vroeg die dag al te begin. Bou daardie verwating en laat jou liggaam begin uitsien en verlang na jou maat. Kry jou gedagtes oor seks op die positiewe kant en die emosies sal daarna volg.
Die tweede deel van die brein wat 'n dose van dopamien ontvang is jou dorsal striatum, wat die deel van jou brein is wat premêr verantwoordelik is vir gedragspatroon vorming en verslawings.
Ons liggame is so geprogrammeer dat ons meer van die "lekker" in die lewe wil kry. Dit is daardie deel, wat ons verslaaf wil maak aan die genotvolle dinge in die lewe. Maar daarvoor moet ons wel lekker kry iewers in ons lewe. Die begeerte vir meer seks kan nie gebeur as die deel van jou brein nooit plesier hormoon ontvang nie. Soos wanneer 'n mens 'n negatiewe en donker gesindehid het rondom ons huweliksmaat, huwelik, sekslewe en algemene geluk. Baie mense glo dat hulle nie plesier MAG ervaar nie. Vrouens wat glo hulle moet net plesier aan hulle mans verskaf en nie dit self geniet nie. Na baie jare van die gesindheid, gaan seks baie droog en moeilik wees omdat te min dopamien vrygestel was in die dame se brein.
In my nuwe boek "Gesonde Seks" wys ek jou presies hoe ons huidige persepsie oor seks gevorm het oor die jare en wat ons kan doen om dit te verander, aan te pas en te bestuur sodat ons 'n Gesonde Seks perspektief en verwagting het rondom ons huwelik.
Kry my boek "Gesonde Seks" by jou naaste boekwinkel of bestel dit direk vanaf my webwerf www.gesondeseks.co.za
BESTEL "GESONDE SEKS" HIER
Tagged in: Boeke CUM boekwinkels Gesonde Huwelik Kommunikasie seks
En die wenner van die "Wat is seks nou eintlik?" kompetisie is...
by	Timothy Kieswetter in Seksvoorligting
Ek het jou gevra hoe sal jy antwoord as jou kind jou kom vra "Wat is seks nou eintlik?" Baie se reaksie is dat hulle te jonk is vir sulke 'grootmens' sake. Ons wil graag in beheer wees wanneer en wat ons kinders oor seks en seksualiteit leer en weet en verseker beleef. Maar pasop om te lank te wag om jou kind nader te roep om vir hom of haar die feite van die lewe te gee.
Tagged in: CUM boekwinkels Die Naakte Feite puberteit seks seksvoorligting
Hoekom blommetjies en bytjies gevaarliker is as penisse en vaginas
In die volgende paar maande met die aanloop van my nuutste seksvoorligtingboek "Die Naakte Feite" wat uitgegee word deur CUM uitgewers, gaan ek al hoe meer begin skryf oor gesonde seksopvoeding vir ouers met kinders.
(Die boek sal Feb `14 beskikbaar wees.)
(HIER IS DIE BOEK NOU - BESTEL HOM HIER)
Een van my goeie vriende het nog altyd gewerk onder die jeug en hy sê altyd mens kry nie iets soos 'n probleem tiener nie, net probleem ouers.
Tagged in: CUM boekwinkels Die Naakte Feite seksvoorligting
seks lus skei verkragting Masturbasie Mentorskap e-Kursus social media Die Naakte Feite Tieners kieswetter vrese verkrag Kommunikasie Thank You libido blow job rape puberteit vergifnis Die Stripshow produksie molestering theology verslawing Congratulations orale seks egskeiding affair religion seksvoorligting Porn cheating lae libido skreeu stilstuipe bly kalm Boeke seks CUM boekwinkels emosies Ontbyt in die bed en Seks in die kombuis paklase Vadersdag Gesonde Huwelik kinders scripture verse seksuele misdaad intimiteit selfbewus Wat Adam my van Seks geleer het jaloesie pornografie selfbeeld ouerskap premature ejakulasie